મુલુંડના LBS રોડ પર આવેલી નથુલાલ ચૅરિટેબલ ટ્રસ્ટ ગૌશાળાના ગૌવંશની અગવડ અને દુર્વ્યવસ્થા દૂર કરીને સુવ્યવસ્થિત કરવા માટે મુલુંડથી લઈને ઘાટકોપર સુધીના ગૌવંશપ્રેમીઓ ઘણા સમયથી લડત ચલાવી રહ્યા છે. અનેક રાજકારણીઓ પણ આ ગૌશાળાની મુલાકાત લઈ ગયા છે, પરંતુ એ માટે જરૂરી પગલાં લેવાતાં નથી. આ ગૌશાળાના એક જ શેડમાં ત્રણસોથી વધુ ગાયો રાખવામાં આવતી હોવાથી આ ગાયો બીમાર પડી ગઈ હતી અને મરવાના વાંકે જીવી રહી હતી.